สวัสดีค่ะ คือเราเคยโดนแมวข่วนแต่ไปรับวัคซีนตามปกติ แล้วหลัง10 วันแมวยังร่าเริงปกติอยู่(แมวไม่เคยรับวัคซีนนะคะ)แล้วผ่านมาเดือนนึงแมวตัวนั้นก็ไปข่วนอีกคน เราควรพาคนนั้นไปฉีดวัคซีนมั้ยคะ
สวัสดีค่ะ หากเหตุการณ์ที่โดนแมวข่วนได้ผ่านมา 1 เดือนแล้ว แมวยังคงมีชีวิตอยู่ แสดงว่าแมวไม่ได้เป็นโรคพิษสุนัขบ้าในวันที่ข่วน อย่างไรก็ตาม หากแมวได้ไปข่วนคนอื่นอีก คนที่เพิ่งโดนข่วนใหม่ ก็จะเสี่ยงต่อการติดเชื้อพิษสุนัขบ้าได้ เพราะเราไม่มีทางรู้ได้ว่า แมวจะไปรับเชื้อจากสัตว์ตัวอื่นมาเมื่อไหร่ โดยเฉพาะหากเลี้ยงแบบระบบเปิด ดังนั้น คนที่โดนข่วนใหม่ อาจต้องพิจารณาไปฉีดวัคซีนค่ะแต่หากแมวเลี้ยงระบบปิด อาจสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และคนที่โดนข่วนก็ไม่จำเป็นต้องไปฉีดวัคซีนค่ะแต่นอกจากนี้ แผลที่โดนข่วน อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือสำหรับล้างแผลทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ